মাসিক-পূর্ব মানসিক ব্যাধি () হলো মেজাজের বিকারমূলক একটি ব্যাধি, যেখানে মাসিকের আগে একজন মহিলা আবেগ, চিন্তা ও শরীরের বিভিন্ন লক্ষণ অনুভব করেন। এটি মাসিক চক্রের লুটেল ফেজ-এ (ডিম্বাণু নিঃসরণের পর থেকে মাসিক শুরুর আগ পর্যন্ত) মাসিক হয় এমন মহিলাদের মধ্যে গুরুত্বপূর্ণ মানসিক কষ্ট বা কার্যক্ষমতার বাধা সৃষ্টি করে।    উপসর্গগুলি লুটেল ফেজ-এ দেখা দেয়, মাসিক শুরু হওয়ার কয়েক দিনের মধ্যে উপসর্গগুলোর উন্নতি ঘটে এবং মাসিকের পরে সপ্তাহব্যাপী সাধারণত উপসর্গগুলি স্বল্প বা অনুপস্থিত থাকে।    PMDD একজন নারীর জীবন মানে গভীর প্রভাব ফেলে এবং উল্লেখযোগ্যভাবে আত্মহত্যার চিন্তা বা চেষ্টা করার ঝুঁকি বাড়ায়। প্রজননযোগ্য বয়সের অনেক নারীই মাসিকের আগে কিছু অস্বস্তি বা হালকা মানসিক পরিবর্তন অনুভব করেন, কিন্তু ৫–৮% মহিলার ক্ষেত্রে গুরুতর প্রিমেনস্ট্রুয়াল সিনড্রোম (PMS) দেখা দেয়, যা উল্লেখযোগ্য মানসিক অস্বস্তি বা দৈনন্দিন কার্যক্ষমতায় ব্যাঘাত ঘটায়। প্রজননক্ষম বয়সের কিছু নারী এই রোগের মানদণ্ডে পড়েন। PMDD-এর সঠিক কারণ এখনো জানা যায়নি। মাসিক চক্রে ডিম্বাশয়ের হরমোনের মাত্রা, PMDD-তে আক্রান্ত নারী ও সাধারণ নারীদের মধ্যে উল্লেখযোগ্যভাবে ভিন্ন নয়। তবে যেহেতু উপসর্গগুলো শুধুমাত্র ডিম্বস্ফোটন-সম্পন্ন চক্রে দেখা যায় এবং মাসিক শুরু হওয়ার পর উপশম হয়, তাই ধারণা করা হয়—এটি যৌন হরমোনের ওঠানামা বা শরীরের যৌন হরমোনের প্রতি সংবেদনশীলতার পার্থক্য থেকে উদ্ভূত।  ২০১৭ সালে, ন্যাশনাল ইনস্টিটিউট অব হেলথ (National Institutes of Health)–এর গবেষকরা আবিষ্কার করেন যে PMDD-তে আক্রান্ত নারীদের জিনে এমন পরিবর্তন থাকে, যা তাদের ইস্ট্রোজেন ও প্রজেস্টেরন হরমোন (এবং এসব হরমোনের রাসায়নিক উপউৎপাদন)-এর প্রতি আবেগ নিয়ন্ত্রণ-সংক্রান্ত স্নায়ুপথকে আরও সংবেদনশীল করে তোলে। গবেষকদের ধারণা, এই অতিরিক্ত সংবেদনশীলতাই PMDD-র উপসর্গের কারণ হতে পারে।  গবেষণায় আরও দেখা গেছে, PMDD-তে আক্রান্ত নারীরা গর্ভধারণের পর প্রসব-পরবর্তী বিষণ্ণতায় (postpartum depression) ভোগার উচ্চ ঝুঁকিতে থাকেন।  ২০১৩ সালে, PMDD-কে আনুষ্ঠানিকভাবে "ডায়াগনস্টিক অ্যান্ড স্ট্যাটিস্টিক্যাল ম্যানুয়াল অব মেন্টাল ডিজঅর্ডার্স (DSM-5)"–এ বিষণ্ণতা-সংক্রান্ত বিকারগুলোর তালিকায় যুক্ত করা হয়।  এ বিকারটির ১১টি প্রধান উপসর্গ রয়েছে, যার মধ্যে কমপক্ষে ৫টি উপস্থিত থাকলেই PMDD নির্ণয় করা যায়।  প্রায় ২০ শতাংশ নারী কিছু PMDD-সদৃশ উপসর্গ অনুভব করেন, কিন্তু তাদের উপসর্গ সংখ্যা পাঁচটির কম বা দৈনন্দিন জীবনে কার্যক্ষমতার ব্যাঘাত ঘটায় না।  PMDD-এর প্রধান চিকিৎসা পদ্ধতি হলো সিলেক্টিভ সেরোটোনিন রিইনটেক ইনহিবিটার (SSRI)। এটি মাসিক চক্রজুড়ে নিয়মিতভাবে বা কেবল উপসর্গ-প্রধান পর্যায়ে (প্রতি চক্রে প্রায় ১৪ দিন) সেবন করা যায়।  হরমোন থেরাপি (বিশেষত ড্রোসপিরেননযুক্ত জন্মনিয়ন্ত্রণ বড়ি) উপসর্গ কমাতে কার্যকর প্রমাণিত হয়েছে। কগনিটিভ বিহেভিওরাল থেরাপি (Cognitive Behavioral Therapy - CBT), যা SSRIs-এর সঙ্গে একত্রে বা এককভাবে ব্যবহার করা হোক না কেন, তা কার্যক্ষমতার ক্ষতি কমাতে কার্যকর বলে প্রমাণিত হয়েছে  খাদ্যাভ্যাসে পরিবর্তন ও নিয়মিত ব্যায়ামও কিছুটা সহায়ক হতে পারে, তবে গবেষণায় দেখা গেছে, উপসর্গ কমানোর ক্ষেত্রে এগুলো তেমন কার্যকর নয়।  লক্ষণ ও উপসর্গ  পিএমডিডি (PMDD) রোগ নির্ণয়ের সময় চিকিৎসকেরা মানসিক ও শারীরিক উপসর্গ এবং রোগীর জীবনে এর প্রভাব—এই বিষয়গুলো বিবেচনা করেন। ক্লিনিকাল প্রকাশের ব্যাপক ভিন্নতার কারণে, পিএমডিডি নির্ণয়ের জন্য অন্য কোনো মেজাজজনিত ব্যাধি থেকে এটিকে আলাদা করতে উপসর্গের শুরু কেবল লুটেল ফেজে বা তার আশেপাশে হওয়াটা খুবই গুরুত্বপূর্ণ। পিএমডিডি একটি সুনির্দিষ্ট, চক্রাকার প্যাটার্ন অনুসরণ করে। উপসর্গগুলো মাসিক চক্রের লেট লুটেল ফেজে (ডিম্বস্ফোটনের পরে) শুরু হয় এবং ঋতুস্রাব শুরু হওয়ার পরপরই বা কয়েক দিনের মধ্যে উল্লেখযোগ্যভাবে কমে যায় বা শেষ হয়ে যায়। ​সাধারণত উপসর্গগুলো ছয় দিন স্থায়ী হয়, তবে তা ঋতুস্রাবের দুই সপ্তাহ আগেও শুরু হতে পারে—অর্থাৎ, একটি চক্রের তিন সপ্তাহ পর্যন্ত উপসর্গ অনুভব করা যেতে পারে। গুরুতর ক্ষেত্রে উপসর্গগুলো ক্রমে খারাপ হতে থাকে যতক্ষণ না মাসিক শুরু হয় এবং অনেকের ক্ষেত্রে ঋতুস্রাব শেষ হওয়ার কয়েক দিন পরেও সম্পূর্ণ স্বস্তি আসে না। বিশেষ করে মাসিক শুরুর দিনের আগের সপ্তাহ গুলোতে উপসর্গগুলোর তীব্রতা সবচেয়ে বেশি থাকে। সাধারণত ঋতুস্রাব শুরু হওয়ার পরপরই বা কয়েক দিনের মধ্যে উপসর্গগুলো থেমে যায়।  কয়েজ মাসের ধারাবাহিক মাসিক চক্র জুড়ে উপসর্গের ধরণ ও মাত্রা নথিভুক্ত করে উপসর্গের উপস্থিতি ও তীব্রতা নিরীক্ষণ করা হয়। দ্য ইন্টারন্যাশনাল সোসাইটি ফর দ্য স্টাডি অফ প্রিমেনস্ট্রুয়াল ডিসঅর্ডারস (ISPMD) ঋতুস্রাব-পূর্ব ব্যাধিগুলোকে (premenstrual disorders) দুটি ভাগে সংজ্ঞায়িত করেছে: কোর পিএমডি (core PMD) এবং ভেরিয়েন্ট পিএমডি (variant PMD)।  কোর পিএমডি-তে ছয়টি বৈশিষ্ট্য রয়েছে, যা প্রধানত পিএমডিডি-এর চক্রাকার প্রকৃতি এবং মাসিকের পূর্ববর্তী সময়ে উপসর্গের উপস্থিতি-র ওপর ভিত্তি করে নির্ধারিত। এই ধরনের উপসর্গ সাধারণত দুই বা ততোধিক ধারাবাহিক মাসিক চক্রে পর্যবেক্ষণ করা হয়। অন্যদিকে, ভেরিয়েন্ট পিএমডি-তে ৪ টি শ্রেণী আছে, যেখানে ঋতুস্রাব-পূর্ব কষ্টের জিন্য কিছু অপ্রত্যাশিত কারণ (unexpected variables) জড়িত থাকে। যেমন: ঋতুস্রাব অনুপস্থিত থাকা সত্ত্বেও পিএমডি অথবা প্রিমেনস্ট্রুয়াল এক্সাসারবেশন (premenstrual exacerbation), যেখানে পিএমডিডি-এর সূত্রপাতের ফলস্বরূপ পূর্বে বিদ্যমান অন্য কোনো মানসিক ব্যাধির উপসর্গগুলো আরও বেড়ে যেতে পারে। মহামারীবিদ্যা প্রজননক্ষম বয়সী মহিলাদের প্রায় ৫-৮% তীব্র প্রি-মেন্সট্রুয়াল সিনড্রোমে ভোগেন; তাদের অধিকাংশই আবার পিএমডিডি'র  মানদণ্ডও পূরণ করেন। শারীরবৃত্তীয় রোগবিদ্যা পিএমডিডি'র মেজাজ সংক্রান্ত উপসর্গগুলি কেবল ঋতুমতী নারীদের মধ্যেই দেখা যায়। সুতরাং, গর্ভাবস্থায়, মেনোপজের পরে বা ডিম্বস্ফোটনবিহীন মাসিকচক্রের সময় এই উপসর্গগুলি দেখা যায় না। তবে, অন্যান্য মানসিক রোগগুলি সাধারণত প্রজনন জীবনের সমস্ত পর্যায়ে বজায় থাকে এবং তা নারীদের মাসিকচক্রের উপর নির্ভরশীল নয়। পিএমডিডি-এর কারণ সম্পর্কে বর্তমান ঐকমত্য হলো: নির্দিষ্ট হরমোনের (অর্থাৎ, প্রজননকারী হরমোন) ওঠানামার প্রতি উচ্চ সংবেদনশীলতা, পরিবেশগত চাপ এবং জেনেটিক প্রবণতা'র একটি সংমিশ্রণ। যৌন হরমোনগুলি —যেমন ইস্ট্রোজেন এবং প্রোজেস্টেরন — নিউরোরিএক্টিভ; ইঁদুরের মডেলগুলিতে দেখা গেছে যে তারা সেরোটোনিন পাথওয়েতে যুক্ত। মেজাজ নিয়ন্ত্রণে ইস্ট্রোজেনের পাশাপাশি সেরোটোনিনও জড়িত, যার রিসেপ্টরগুলি প্রিফ্রন্টাল কর্টেক্স এবং হিপোক্যাম্পাসে পাওয়া যায়— এই অঞ্চলগুলি মানসিক অবস্থা  ও সামগ্রিক চিন্তাভাবনা নিয়ন্ত্রণে ভূমিকা রাখে। যদিও উপসর্গগুলির সময়কাল হরমোনের ওঠানামাকে PMDD-এর কারণ হিসেবে ইঙ্গিত করে, তবুও PMDD আক্রান্ত মহিলাদের মধ্যে সুস্পষ্ট কোনো হরমোনগত ভারসাম্যহীনতা চিহ্নিত করা যায়নি। PMDD-তে আক্রান্ত এবং যারা আক্রান্ত নন, তাদের প্রজননকারী হরমোন এবং তাদের মেটাবোলাইটগুলির মাত্রা অভিন্ন। এর পরিবর্তে এই অনুমান করা হয় যে PMDD-তে আক্রান্ত মহিলারা স্বাভাবিক হরমোনের ওঠানামার প্রতি—বিশেষ করে ইস্ট্রোজেন ও প্রোজেস্টেরনের প্রতি—অত্যধিক সংবেদনশীল, যা স্নায়ুতন্ত্রে জৈব-রাসায়নিক ঘটনা তৈরি করে এবং মাসিক-পূর্ববর্তী উপসর্গগুলির কারণ হয়। এই উপসর্গগুলি সেই মহিলাদের মধ্যে বেশি দেখা যায় যাদের এই রোগের প্রতি একটি পূর্বপ্রবণতা রয়েছে। ​এটি স্পষ্ট যে মাসিক-পূর্ববর্তী ব্যাধিগুলি জৈবিকভাবে চালিত এবং কেবল মনস্তাত্ত্বিক বা সাংস্কৃতিক ঘটনা নয়। বিশ্বব্যাপী ঋতুমতী মহিলাদের মধ্যে PMDD-এর খবর পাওয়া গেছে, যা একটি জৈবিক ভিত্তিকে নির্দেশ করে যা ভৌগোলিকভাবে নির্বিচারে নয়। অধিকাংশ মনোবিজ্ঞানী অনুমান করেন যে হরমোনের প্রবাহের প্রতি প্রতিক্রিয়া এবং জেনেটিক উপাদান—উভয়ের কারণেই এই ব্যাধিটি ঘটে। ৯০-এর দশকে বেশ কিছু যমজ এবং পারিবারিক গবেষণায় মাসিক-পূর্ববর্তী উপসর্গগুলির উত্তরাধিকারসূত্রে প্রাপ্ত হওয়ার প্রমাণ রয়েছে, যেখানে PMDD-এর বংশগতির হার প্রায় ৫৬% প্রমাণিত হয়েছে।" Risk Factors Relationship to pregnancy and menopause Mental health comorbidities Suicidality Diagnosis Treatment History References External links